google/wiki40b huggingface dataset:
Domenico Modugno

Biografi

Domenico Modugno ble født i Polignano a Mare, i Puglia.
Celentano solgte flere millioner plater i hjemlandet Italia.Han opptrådte også som skuespiller.
Modugno har gitt ut i alt 30 album, 26 studioalbum, 4 konsertalbum og 8 samlealbum.
Cesjon

Cesjon er en juridisk betegnelse på overgang av et krav (altså hvor en kreditor overdrar sitt krav til en annen, som da blir ny kreditor for debitor). Den som overdrar et krav kalles «cedent», den som erverver et krav kalles «cesjonar», og skyldneren for kravet kalles «debitor cessus» eller bare «cessus».
I norsk obligasjonsrett er det et alminnelig prinsipp at krav kan overdras («cederes»). Fra dette utgangspunktet gjelder det en rekke unntak, blant annet gjennom lovbestemte begrensninger, avtale osv. Virkningene av cesjon er at cesjonaren trer inn i cedentens rettigheter og plikter.
Tele- og Dataforbundet

Tele- og Dataforbundet var et norsk fagforbund tilsluttet LO og ble etablert 18. november 1988 gjennom en sammenslåing av Norsk Teletjeneste Forbund og Den norske teleorganisasjon. Forbundet organiserte i hovedsak ansatte i Televerket, kystradiotjenesten, private telefonselskaper, NRK og NTB. Etter fusjonen ble det satt større fokus på å organisere ansatte i den voksende databransjen.
Høsten 1998 valgte forbundet å slå seg sammen med Norsk Elektriker og Kraftstasjonsforbund til det nye EL og IT Forbundet.
Lillefinger

Lillefinger er den minste fingeren på handa til et menneske. Den sitter lengst vekk fra tommelen, ved sida av ringfingeren. 
På latin kalles lillefingeren digitus minimus eller digitus quintus. For å skille fingrene på de to hendene legges dexter (høyre) eller sinister (venstre) til etter navnet.
Lillefingeren har i en norsk barneregle kallenavnet «Lille Petter Spelemann».
Softpedia

Softpedia er et nettsted fra Romania som indekserer informasjon og sørger for grunnleggende informasjon og nedlastinger av programvare. Hovedseksjonene er Windows, MacOS, Linux, spill, drivere, mobiler, webskript og nyheter. Nettstedet dekker også emner om teknologi og vitenskap fra både eksterne og interne kilder, og sørger for omtale av programvare og videospill.
Øysand

Øysand er ei bygd beliggende nordvest i Melhus kommune i Trøndelag. Elva Gaula danner grense i nord og øst mot Leinstrand i Trondheim kommune. Mot vest ligger ei langgrunn sandstrand ved Gaulosen, ei arm av Trondheimsfjorden. Lengst sør krysser E39 fra Klett mot Orkanger. Øysand er ei flat slette der det meste av arealet brukes til korndyrking. Det finnes også noe industri, og en campingplass ved stranda. Den mest berømte øysandingen er Ivar Gafseth, som er kjent fra The Julekalender og Trøndelag Teater.
Skrivemåtene Øysandan og Øysanden er også blitt brukt, men neppe i muntlig språk. Den tradisjonelle dativformen er på Øysaɲɲa. Statens kartverk reiste i 2012 navnesak for å rydde opp i skrivemåtene.

Neu-Drontheim

Under andre verdenskrig planla tyskerne en stor by på Øysand, Neu-Drontheim.
Rencheng

Rencheng (kinesisk: 任城区, pinyin: Rènchéng Qū) er et bydistrikt i den kinesiske provins Shandong. Det tilhører byprefekturet Jining. Rencheng har et areal på 881 km² og teller 630 000 innbyggere (2003).
Valdres tingrett

Valdres tingrett er en førsteinstansdomstol under Eidsivating lagdømme. Tingretten ligger i Fagernes i Oppland og dekker kommunene Etnedal, Nord-Aurdal, Sør-Aurdal, Vang, Vestre Slidre og Øystre Slidre. Domstolen består av sorenskriver Pål Prestesæter og én dommerfullmektig.
Kanselliskrift

Kanselliskrift  (tradisjonell kinesisk: 隸書, forenklet kinesisk: 隶书, pinyin: Lishu) er en av de fem hovedkategorier innen kinesisk kalligrafi. 
Den kinesiske kanselliskrift, også kalt klerkeskrift (clerical script) ble utviklet for å kunne utstede dokumenter raskere enn med annen og mer tidkrevende skriveteknikk. 
Hovedkjennetegn er skriftens snorrette horisontale og vertikale linjer og dens tette struktur. 
Denne skriften var mer behagelig å utføre enn seglskrift, og den sparte kostbar tid.

Opprinnelse

Det hevdes ofte, men feilaktig, at kanselliskriften ble oppfunnet eller ble utviklet i begynnelsen av  Han-dynastiet, med den mindre seglskriften som forløper. Det er også historiske tradisjoner fra Han-tiden som feilaktig tillegger skapelsen av kanselliskriften til Qin-dynastiet og da til Chéng Miǎo, som skal ha oppfunnet den på oppdrag av keiseren, Qín Shĭhuáng. En annen tradisjonsrik versjon er at at den ble utviklet av regjeringsskrivere, særlig innen retts- og fengselsvesenet. 
Men skriftlig materiale som er kommet for dagen ved arkeologiske utgravninger gjør at man vet at alle stadier av kinesisk skrivekunst gjennomgikk perioder med naturlig evolusjon, og ingen av dem er én manns verk. Dette er tilfelle også for klerikal skrift. Videre kan det påvises at skriften slett ikke oppstod i regjeringskretser, men var i almen bruk allerede. Når skriverne under Qin-dynastiet benytter den, skyldes det rett og slett at de fulgte med trenden forøvrig. Arkeologiske oppdagelser av gamle bambus- og trestrimler viser nå klart hvordan en umodnet form for kanselliskrift (proto-clerical på engelsk) allerede var under utvikling i den senere del av de stridende staters tid.

Navn

Opprinnelsen til det kinesiske navnet for skriften, lìshū, er noe problematisk. Det aktuelle skrifttegnet for lì betyr slave eller fange som arbeider for staten, og dermed er det dem som trekker den slutning at den ble benyttet av fanger som var satt i arbeid som skrivere. Ellers kunne kan ordet reflektere den lave sosiale status som skriften hadde til å begynne med.
Antonio Maceo

Bakgrunn

Antonio Maceos far var Marcos Macado som var av fransk-spansk opphav og som hadde kjempet som spansk soldat mot Simon Bolivars frigjøringstropper i Syd-Amerika. Etter  Bolivars seier i 1823 ble Marcos Macado og andre spanske soldater landsforvist. Marcos reiste sammen med noen kamerater fra Venezuela og slo seg ned i Santiago de Cuba i provinsen Oriente på Cuba. Der slo han seg raskt opp som driftig gårdbruker og håndverker. Og her falt han også for en enke av afrikansk og dominikansk opphav – Mariana Grajales – som senere skulle bli omtalt som «Cubas mor». Sammen fikk de en datter og fire sønner, deriblant Antonio. Fra sitt tidligere forhold hadde Mariana Grajales i alt fire sønner. 
Antonio, som var den eldste av barna, arvet farens driftighet og lederegenskaper, og ble en dyktig entreprenør og gårdbruker. Han vant imidlertid sitt største ry som militær general, og fikk tilnavnet Bronsekjempen. Årsaken er at han overlevde 25 kulesår i løpet av sin tid.
Aulielva

Uttale

Aulielva uttales lokalt med to tykke l-er og to æ-lyder – ævliælva – og ordet er en morsom språktest for ferdigheten til å lage lyden tykk L. (Hør uttale )
Ingeborg Brams

Familie

Hun var gift tre ganger; først med landsretssakfører Erik Vilhelm Petri, deretter med journalist Sten Uldall-Rasmussen og til sist med dikterpresten Preben Thomsen. I ekteskapet med Petri ble hun stemor til pianisten Hanne Petri og dermed senere stebestemor til blokkfløytespilleren Michala Petri. Brams' datter Maria Petri medvirket i morens siste film Englen i sort, og er mor til teaterdirektør Martin Tulinius.
Pøbel (writer)

Pøbel er en norsk gatekunstner med base i Stavanger, mest kjent for sine store sjablongmaleri på forlatte bygninger i Vardø og Lofoten. Han har óg stilt ut på sentralstasjonene i Oslo og Trondheim, sammen med bergenseren Dolk. «Pøbel» er et pseudonym, hans egentlige navn er ikke offentlig kjent.
Chimaeropsyllidae

Liv og utvikling

Disse loppene snylter blant annet på den unikt afrikanske pattedyrgruppen springspissmus (Macroscelidea).

Utbredelse

Familien finnes bare i Afrika.
Christinehof

Christinehof (Kristinehov), beliggende i Tomelilla kommun i Skåne, var en herregård bygget opp omkring alunverket i Andrarum, av grevinne Christine Piper på 1700-tallet.

Historie

Historien om Christinehof er nært knyttet til det alunbruk som ble grunnlagt her i 1637 av den danske adelsmannen, og en av Sjællands og Skånes største jordeiere, Jochum Beck. I mange år var alun en viktig importvare fra Nubia, Jemen og Italia, men så oppdaget Jochum at det også fantes alun i Skåne.
Han gikk dog konkurs i nedgangstidene som fulgte i kjølvannet på svenskekrigene, og i 1657 mistet han sin formue og alle sine besittelser i Skåne. Kreditorene forsøkte å føre bruket videre, men først da grevinne Christina Piper overtok godset i 1725, gikk det fremover for driften.
Grevinne Christine Piper bodde på Krogholm slott, innkjøpt i 1704. Hun ble enke etter den 25 år eldre Carl Piper, sjef for Carl XIIs feltkanselli. Han ble i 1709 tatt til fange under slaget ved Poltava, og døde i russisk krigsfangenskap i 1716. Christina vendte sin sorg til driftighet og opprettet i 1747 på grunnlag av sine fire skånske herregårder, det stadig eksisterende Piperske fideikommiss.
Under Carl XII var behovet for alun stort først og fremst til garverier, og Andrarum ble under Christinas ledelse Skånes største industri. Et par hundre personer var sysselsatte i bedriften, mens samfunnet som vokste opp omkring bedriften omfattet et par tusen personer. Christina kom til å fungere nærmest som en dronning over sine ansatte undersåtter. Hun innførte til og med et eget myntsystem som var gjeldende i hennes rike.

Bygningen

Arkitekten Georg Mochelsten oppførte det særpregede bygningsværket og sommerhuset Andrarums Gård for Christina Piper. Det sto ferdig i 1740, og til den trefløyede hovedbygning kom senere de to lave sidefløyene som flankerer gårdsplassen. Anlegget kan karakteriseres som tysk barokk eller rokokko. Hovedbygningen med fremspringende korte sidefløyer og midtstillet fronton, er tre etasjer høy og fremstår i lys terrakotta med hvite hjørnepilastrer og et sort glasert teglstenstak.

Interiør

Den velbevarte (og ubebodde) hovedbygningen ble som en av de første herregårdene i Skåne åpnet for offentligheten på 1960-tallet. Bygningen er innrettet som herregårdsmuseum med minnestuer for Piperslekten. Her finnes såvel herrskapenes værelser og saler, inkludert Christinas arbeidsrom og soveværelse som tyendets gemakker.
En rundtur bringer en igjennom 2. etasjes barokkrom med fine dører og vinduer og malerier knyttet til Piperslektens fremtredende maktposisjoner i Sverige. Av autentisk inventar er kun bevart fru Pipers sorte tyske skatoll fra slutten av 1600-tallet, som er et slags pengeskap med hemmelige rom og elfenbenshåndtak.
I hovedbygningens øvre etasjer er det etablert lokaler for særutstillinger.

Omgivelser

De nærmeste omgivelsene består av et karakteristisk herregårdsanlegg med store trær, alléer og parterrer. Det er lite igjen av den opprinnelige barokkhave. Gjennom den nærliggende skogen er det ikke langt til alunbrukets vakre landskap ved Andrarum. Selve krystallindustrien med mineanlegg, arbeiderboliger og hospital står i dag tilbake som en romantisk ruin.
Trøndersk Forfattarlag

Trøndersk Forfattarlag / Forfatterlag er en norsk interesseorganisasjon stiftet i 1977 for å «arbeide for å fremme trønderske forfatteres kår, særlig med hensyn til arbeidsmuligheter, økonomi og bruken av deres verker».
Initiativtakere var Fredrik Skagen og Øystein Dolmen. Lagets første styre ble Fredrik Skagen (formann), Jan Erik Isdahl (nestformann), Oddmund Hagen (sekretær), Laila Holm (kasserer) og Mildrid Ryan (styremedlem).
Fra 1997 har Forfatterlaget disponert Trondheim kommunes dikterbolig Adrianstua, som leies ut til lokale forfattere for fem år av gangen. Laget arrangerer også forskjellige litteraturarrangemeneter, blant annet en årlig hagefest ved Adrianstua. Fra 2000 deler Trøndersk Forfattarlag ut et forfatterstipend fra Laila Holms minnefond.
Tertön

Tertön (tibetansk: གཏེར་སྟོན་, wylie: gter ston) er et begrep innenfor tibetansk buddhisme. Det betyr en person som har oppdaget gamle skjulte tekster eller terma. Mange av disse personene betraktes som inkarnasjoner av Padmasambhavas 25 hoved-disipler. Et omfattende system av overdragelseslinjer har utviklet seg. Tekstsamlingen til skolen nyingma ble oppdatert av terma-oppdagelser, og slike lærdommer har veiledet mange buddhister og utøvere av Bøn.
GBOB

Sesong 1 (2004)

I den første sesongen i 2004 vant bandet «Second» fra Spania. Det var 16 deltakende nasjoner.

Sesong 2 (2005)

I den andre sesongen i 2005 var det tre gutter fra Irland med bandet «Kopek», som tok med seg 100,000 dollar i prispenger.

Sesong 3 (2006)

Den tredje sesongen i 2006 vant USA med rap/rock bandet «Heavy Mojo». 25 nasjoner deltok.

Sesong 4 (2007)

Den fjerde sesongen i 2007 gikk seieren til Færøyene og og guttene i «Boys in a Band».

Sesong 5 (2008)

Den femte sesongen i 2008 ble det hjemmeseier, da det engelske bandet «Floors and Walls» vant. 27 nasjoner deltok og Verdensfinalen måtte arrangeres over 2 dager.

Sesong 6 (2009)

Den sjette sesongen. Verdensfinalen ble utsatt og arrangert i 27. april 2010 på «The Scala» i London. Kina vant med bandet «Rustic», mens Norge, representert av bandet "Explicit Licks", gjorde sin beste plassering så langt med en 3.-plass. Foran denne finalen ble førstepremien endret fra å være 100,000 dollar til å bli en utrustningspakke for band verdt 100,000 dollar.
Disse landene deltok; Ukraina, Romania, Nepal, Serbia, Norge, Kina, Nederland, Island, England, Japan, Canada, Montenegro, Malaysia, Australia, Italia, Belgia, Tyskland, Israel og Kasakhstan.
John Higgins

Karriere

Higgins ble profesjonell i 1992. Han kom til finalen i Masters i 1994/95-sesongen og vant verdensmesterskapet i 1997/98. I den samme sesongen vant han også to andre rankingtitler, og avsluttet sesongen som nummer én på rankinglista. I den neste sesongen vant han både UK Championship og Masters.
I 2007 ble han igjen verdensmester, etter å ha slått Mark Selby 18–13 i finalen. Denne seieren, samt en meget sterk fjorårssesong (han vant Grand Prix og var tapende finalist i Malta Cup og i China Open), bidrog sterkt til at han for sesongen 2007/2008 var rangert som nummer én i verden. På slutten av året ble han utnevnt til medlem av Order of the British Empire. I 2009 vant han sitt tredje verdensmesterskap, da han slo engelske Shaun Murphy 18–9 i finalen. I 2011 ble han verdensmester for fjerde gang, etter å ha slått Judd Trump 18-15 i finalen. Siste parti ble vunnet etter snooker på rosa.
Han har i sin karriere klart fem maksimum break. I finalen i Grand Prix 2005 mot Ronnie O'Sullivan ble han den første spilleren i historien med fire påfølgende century breaks (serier på over hundre poeng); Totalt 494 poeng uten at O'Sullivan svarte, noe som også er en rekord.
Han er ikke i familie med Alex Higgins, som ble verdensmester i 1982.

Suspensjon

Den 2. mai 2010 ble Higgins suspendert fra alle turneringer av det internasjonale biljard- og snookerforbundet i påvente av at mistanke om korrupsjon og forsøk på kampfiksing etterforskes. Higgins ble frikjent for påstandene den 8. september 2010. Han ble imidlertid funnet skyldig i å ha brakt sporten i vanry på grunn av at han ikke rapporterte tilbudet om kampfiksing han hadde fått. Tilbudet var satt i scene av avisen News of The World og ble filmet med skjult kamera. Som straff ble suspensjonen satt til seks måneder slik at han kunne spille turneringer igjen fra 2. november 2010. Han ble også idømt en bot på £ 75 000.

Turneringsseire

John Higgins har vunnet 25 rankingtureringer.
Trainz

Trainz, også kalt Trainz Railroad Simulator eller (i Storbritannia) Trainz Railway Simulator, er et 3D PC-spill og togsimulator, som er laget av det australske selskapet Auran. Spillet har ingen aldersgrense og fikk rangeringen 7.6 hos spillsiden Gamespot, og 6.8 hos IGN.
For å kjøre tog, må man ha et landskap å kjøre på. Dette kan man bygge selv. Man kan velge mellom flere forskjellige land, og om man skal ha metriske eller imperiale måleenheter. Man kan velge å bygge i en spesifikk skala. Man kan lage landskapet så stort man vil. Man kan legge på mange forskjellige jernbaneskinner, signaler, kjøreledninger, veier, bygninger, trær, og ellers alt man trenger for å lage et landskap. Når man har et landskap, kan man begynne å kjøre tog. Man kan velge mellom en masse forskjellige lokomotiver og vogner, til og med Maglev, trikker, båter og busser. Man kan kjøre DCC, altså med fjernkontroll, eller CAB, som er å bruke de ekte kjørekontrollene inne i loket. Man kan sette på et tog og off we go, eller lage mer avanserte oppdrag, med andre tog som kjører etter eget skjema, såkalte Al-drivers. Man kan styre været, tiden, og alt man ønsker seg. Funksjonene er utrolig mange, og det er lett å lære seg.
The Green Berets

Handling

Reporteren George  er en amerikansk journalist med en kritisk holdning til amerikanernes krigføring i Vietnam. På en briefing angående USAs engasjement i Vietnam blir det demonstrert og forklart hvorfor USAs krigføring er riktig. Skeptiske journalister blir fortalt at den internasjonale kommunismen er hva amerikanerne kriger mot og at de har bevis for dette i form av beslaglagte våpen som stammer fra Sovjet og andre kommunistiske land. Da George fremdeles stiller seg skeptisk blir han utfordret av oberst Mike Kirby, en Green Beret som utfordrer ham til å bli med ham til Vietnam for å se selv. Han tar utfordringen og reiser til Sør-Vietnam hvor han får se ting som gjør at han etterhvert skifter mening.

Protester

The Green Berets var en omstridt film og det ble opptøyer flere steder hvor den ble vist. I København ble filmen stanset etter store demonstrasjoner utenfor kinoen. I Norge, og spesielt i Oslo, protesterte flere grupperinger mot at den skulle vises på norske kinoer, blant annet AUF, SUF og Solidaritetskomiteen for Vietnam. Oslo Unge Høyre ønsket imidlertid filmen vist og kom samtidig med krass kritikk av norsk venstreside. Det Norske Studentersamfund vedtok en resolusjon med protest mot planene om å sette den opp i Norge. De mente filmen var hovedfremstøtet fra USA-imperialismen for å rettferdiggjøre det de omtalte som folkemordet i Vietnam og at den hadde til hensikt å spre propaganda for USA-imperialismen generelt. De mente videre at filmen ville være en like stor provokasjon som å vise en film som hyller Hitlers folkemord under annen verdenskrig. Protestene førte til at den ikke ble satt opp i Oslo. 
Oliver Stone skrev og regisserte anti-krigsfilmen Platoon, delvis som en reaksjon mot denne. Stone hadde selv vært soldat i Vietnam.

Kritikerne

Filmen ble dårlig mottatt av anmelderne, noe som gjenspeiles av at den bare har fått 25 % på Rotten Tomatoes. Den amerikanske filmanmelderen Roger Ebert gav den null stjerner og beskrev den som banal og støtende, både for dem som var imot amerikanernes krigføring og dem som var for. Leonard Maltin gav den BOMB, som er hans laveste rangering.
Tettemelk

Tettemelk eller tjukkmelk er en surmelktype med lange tradisjoner i Norden. Melken er holdbar og skiller seg ikke i myse og ostestoff (proteinet kasein). Melken kan ha flere navn, på svensk er det vanlig å kalle den «långmjölk» eller «långfil».
I dag er tradisjonell tettemelk, som nevnt over, sjeldent brukt i det daglige kostholdet. Det nærmeste vi kommer er Tjukkmjølk fra Rørosmeieriet. Denne tjukkmjølka er det første landbruksproduktet i Norge som er tildelt merket «Beskyttet geografisk betegnelse».
Panama under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste)
Do You Love Me

Den opprinnelige utgivelsen

Gordy skrev «Do You Love Me» med den intensjon at The Temptations, som ennå ikke hadde noen Top 40 hit på merittlisten, ville spille inn sangen. Da Gordy letter etter gruppen for å spille den inn fant han dem ingen steder (The Temptations hadde ikke blitt gjort oppmerksom på Gordys planer, og hadde forlatt Motowns lydstudio, Hitsville USA, for en lokal gospelkonsert i Detroit). 
Etter å ha brukt litt tid på å lete etter The Temptations kolliderte Gordy med The Contours (Billy Gordon, Hubert Johnson, Billy Hoggs, Joe Billingslea, Sylvester Pottsog gitarist Hugh Davis) i gangen.
Gordy ønsket å spille inn «Do You Love Me» så raskt som mulig og besluttet at The Contours skulle spille inn hans «treffsikre» hit framfor The Temptations.
«Do You Love Me», den femte utgivelsen på Gordy Records, ble en meget suksessfull danseplate, bygd rundt vokalist Billy Gordons skrikende røst. Singlen solgte i over én million eksemplarer.
«Do You Love Me» lå på tredjeplassen på Billboard Hot 100-listen i tre uker fra 20. oktober 1952 og en førsteplass på Billboard R&B Singles-listen.  
Et album, hvor singelen inngikk, het Do You Love Me (Now That I Can Dance).
Ingen av de fremtidige singlene til The Contours levde opp til suksessen med «Do You Love Me», selv om singlens suksess ga gruppa topplassen på Motowns første Motour Town Revue-turné.

Coverversjoner

I likhet med flere amerikanske R&B-sanger i 1960-årene gjorde en rekke grupper i Den britiske bølgen coverversjoner av den. Tre britiske grupper som spilte inn egne versjoner av låta var Brian Poole & The Tremeloes (som skjøt # 1 med den på den britiske singlelisten etter å ha fanget den opp fra Liverpool-gruppa Faron's Flamingos), Dave Clark Five og The Hollies, sistnevnte på sitt album Stay with the Hollies (1964).
Sangen har også blitt covret av The Sonics, The Kingsmen, Paul Revere & Raiders og Johnny Thunders and the Heartbreakers. 
I 1965 spilte Bob Marley and the Wailers spilte inn sangen «Playboy», som inkorporerer refrenget til «Do You Love Me»
Sangen ble covret det britiske glamrockbandet Mud på albumet Mud Rock.
Den var en del av høydepunktene på The Blues Brothers liveopptredener. Bruce springsteen avsluttet ofte sine shows i midten av 1980-årene med sangen, som en del av en medley med «Twist and Shout».
Alvin and the Chipmunks laget en coverversjon på sitt album The Chipmunks and The Chipettes : Born to Rock (1988).
Indiebandet Steadman har en coverversjon, gjort i samme stil som Dave Clark Five. Westlife fremførte en liveversjon på sin The Greatest Hits Tour i 2003. Den tyske jentegruppa Preluders covret sangen på sitt album med coverlåter, Prelude to History, fra 2004. I 1992 sang Davids Hasselhoff den i en episode av Baywatch.
Studerkammerets fire skatter

Studerkammerets fire skatter (kinesisk: 文房四宝, pinyin: wenfang sibao) sikter til skrivepensel (bi 筆), tusjstang (mo 墨), rivstein (yan 硯) og papir (zhi 紙), de ting som tradisjonelt trenges for kinesisk kalligrafi, tusjmaling og forfattervirksomhet. Begrepet stammer fra 400-500-tallet, og rundt de fire ble det opp gjennom århundrene utviklet en betydelig ekspertise.
Med den kinesiske kultur spredde både tingene og begrepet seg også til de nærliggende landene, Vietnam, Korea og Japan.
Friedrich-Alexander-Universität Erlangen-Nürnberg

Friedrich-Alexander-Universität Erlangen-Nürnberg er et universitet i Erlangen og Nürnberg i Bayern. Det ble etablert i 1742 i Bayreuth, men ble allerede året etter flyttet til Erlangen. Fra begynnelsen var det et protestantisk universitet, men etter hvert er det blitt sekulært.
Kutsjurgan kraftverk

Kutsjurgan kraftverk , også kjent under navnet Moldavskaja, er et varmekraftverk i byen Tiraspol i Moldova. Det har en installert produksjonskapasitet på 2520 MW, fordelt på 12 turbiner. Dette er et av Øst-Europas største kraftverk målt etter effekt. 
Anlegget ble påbegynt omkring 1960 og stod ferdig i 1980. Brenselkilden er kull, naturgass og olje.
Vestland, Vestland

Vestland, Vestland er en samleplate med Sissel Kyrkjebø, utgitt i 1994.